ΓΡΑΠΤΗ ΕΡΩΤΗΣΗ P-3336/02

υποβολή: Arlindo Cunha (PPE-DE) προς την Επιτροπή

(19 Νοεμβρίου 2002)

Θέμα: Ονομασία προέλευσης του τυριού Μαντσέγο

Κατά την πρόσφατη συνεδρίαση που πραγματοποιήθηκε στο Στρασβούργο με την Ευρωπαϊκή Ομάδα Ονομασιών Γεωγραφικής Προέλευσης, προέκυψαν δύο σημαντικά προβλήματα όσον αφορά την ονομασία του ισπανικού τυριού Μαντσέγο. Από τη μια, η ύπαρξη στην αγορά διάφορων απομιμήσεων, και συγκεκριμένα ενός βελγικού τυριού με την αυτή ονομασία. Από την άλλη, η αδυναμία καταχώρισης της ονομασίας προέλευσης στις Ηνωμένες Πολιτείες, λόγω της αντίθεσης μιας επιχείρησης από την Καλιφόρνιαπό την επωνυμία Cacique, η οποία διαθέτει στο εμπόριο τυρί με την ίδια ονομασία.

Κατόπιν των ανωτέρω, ερωτάται η Επιτροπή:

- Εάν γνωρίζει την ύπαρξη απομιμήσεων του τυριού Μαντσέγο στην αγορά της ΕΕ και ποια μέτρα έχουν ληφθεί για την εφαρμογή των σχετικών ευρωπαϊκών κανόνων.

- Εάν έχει ήδη αναλάβει ή εάν σκοπεύει να αναλάβει κάποια πρωτοβουλία έναντι των Ηνωμένων Πολιτειών ώστε να καταστεί δυνατή η καταχώριση του τυριού Μαντσέγο στην χώρα αυτή.

- Εάν αυτού του είδους τα προβλήματα -τα οποία αφορούν και άλλα ευρωπαϊκά προϊόντα- πρόκειται να αντιμετωπισθούν με την θέση που θαποβάλει σύντομα στο πλαίσιο των διαπραγματεύσεων του ΠΟΕ.

Απάντηση του κ. Fischler εξ ονόματος της Επιτροπής

(20 Δεκεμβρίου 2002)

Η Επιτροπή δεν διαθέτει πληροφορίες σχετικά με τα αναφερόμενα γεγονότα, δηλαδή διάφορες απομιμήσεις στην αγορά της Κοινότητας και, μεταξύ άλλων, στη βελγική αγορά του τυριού Queso Manchego, προστατευόμενης ονομασίας προέλευσης (ΠΟΠ).

Η ονομασία Queso Manchego ΠΟΠ, που έχει καταχωρηθεί σε κοινοτικό επίπεδο από το έτος 1996(1), δικαιούται στην κοινοτική αγορά της προστασίας της προβλεπόμενης στο άρθρο 13 του κανονισμού αριθ. 2081/92(2). Κατά τις διατάξεις του άρθρου 10 του εν λόγω κανονισμού η δομή ελέγχου που έχει συσταθεί για την εφαρμογή του εν λόγω κανονισμού από τα κράτη μέλη διασφαλίζει ότι τα γεωργικά προϊόντα και τα τρόφιμα που φέρουν προστατευόμενη ονομασία ανταποκρίνονται στις απαιτήσεις των προδιαγραφών. Κατά συνέπεια, κάθε προϊόν που φέρει την ονομασία Queso Manchego ΠΟΠ στην κοινοτική αγορά πρέπειποχρεωτικά να ανταποκρίνεται στις απαιτήσεις της συγγραφήςποχρεώσεων που έχει καταχωρηθεί για το προϊόν αυτό και, κατόπιν τούτου μόνον τα προϊόντα που πληρούν τους όρους αυτούς είναι δυνατόν να φέρουν την εν λόγω ονομασία.

Γενικά, η Επιτροπή έχειπόψη της απομιμήσεις και ιδιοποιήσεις της ονομασίας Queso Manchego, καθώς και άλλων προστατευομένων ονομασιών προέλευσης ή γεωγραφικών προστατευόμενων ενδείξεων σε κοινοτικό επίπεδο στη διεθνή αγορά.

Αυτός είναι ο λόγος για τον οποίο, στο πλαίσιο διαπραγματεύσεων που διεξάγει στον Παγκόσμιο Οργανισμό Εμπορίου (ΠΟΕ), η Επιτροπή καταβάλλει μεγάλες προσπάθειες για την πρόληψη αυτού του τύπου του προβλήματος σε διεθνές επίπεδο. Πρώτον, με διαπραγματεύσεις στο Συμβούλιο παραμέτρων δικαιωμάτων πνευματικής ιδιοκτησίας που άπτονται του εμπορίου (TRIPS) πρότασης πουπέβαλε με 20 άλλα μέλη του ΠΟΕ και που προβλέπει την επέκταση της προστασίας και σε άλλα προϊόντα εκτός από τον οίνο και τα οινοπνευματώδη ποτά και, στη συνέχεια, με την επιδίωξή της να περιληφθεί η προστασία γεωγραφικών ενδείξεων στο πλαίσιο της γεωργικής συμφωνίας και, πιο συγκεκριμένα, στη διαπραγμάτευση της πρόσβασης στην αγορά στο πλαίσιο της συμφωνίας αυτής κατά τις διαπραγματεύσεις των προς συζήτηση θεμάτων μετά τη Doha.

Όσον αφορά τη συγκεκριμένη περίπτωση στην οποία αναφέρθηκε το Αξιότιμο Μέλος του Κοινοβουλίου σχετικά με τα προβλήματα που εμφανίστηκαν στην καταχώρηση στις Ηνωμένες Πολιτείες της ονομασίας προέλευσης Queso Manchego, η Επιτροπή δεν γνωρίζει λεπτομερώς τα σχετικά γεγονότα και, κατά συνέπεια, δεν είναι δυνατόν να λάβει θέση για το θέμα αυτό.

(1) ΕΕ L 148 της 21.6.1996.

(2) Κανονισμός (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων, ΕΕ L 208 της 24.7.1992.